《以剡笺寄赠陈待诏》
元代·陈端

云母光笼玉楮温，得来元自剡溪澒。
清涵天姥峰头雪，润带金庭谷口云。
九万未充王内史，百番聊赠杜参军。
从知醉里纵横墨，不到羊欣白练裙。

作者简介：元汴梁路原武人，字正卿。由掾吏累迁工部员外郎，擢左司都事，得成宗器重。迁户部郎中，出为大名路治中，有能名。延祐间累擢至中书参知政事。泰定二年以同知参政院事引疾归。